CELEX: 22008D0008
Language: el
Date: 2008-02-01 00:00:00
Title: Απόφαση της Μεικτής Επιτροπής του ΕΟΧ αριθ. 8/2008, της 1ης Φεβρουαρίου 2008 , για την τροποποίηση του παραρτήματος II (Τεχνικοί κανόνες, πρότυπα, έλεγχος και πιστοποίηση) της συμφωνίας για τον ΕΟΧ

12.6.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 154/15
            
         
      ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
   
   αριθ. 8/2008
   της 1ης Φεβρουαρίου 2008
   για την τροποποίηση του παραρτήματος II (Τεχνικοί κανόνες, πρότυπα, έλεγχος και πιστοποίηση) της συμφωνίας για τον ΕΟΧ
   Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
   Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής «η συμφωνία», και ιδίως το άρθρο 98,
   Εκτιμώντας τα ακόλουθα:
   
               (1)
            
            
               Το παράρτημα IΙ της συμφωνίας τροποποιήθηκε με την απόφαση της Μεικτής Επιτροπής του ΕΟΧ αριθ. 156/2007 της 7ης Δεκεμβρίου 2007 (1).
            
         
               (2)
            
            
               Η απόφαση 2007/597/EΚ της Επιτροπής, της 27ης Αυγούστου 2007, σχετικά με τη μη καταχώριση της οξικής γουαζατίνης στο παράρτημα I, ΙΑ ή IB της οδηγίας 98/8/ΕΚ του Ευρωπαϊκού Κοινοβουλίου και του Συμβουλίου για τη διάθεση βιοκτόνων στην αγορά (2) πρέπει να ενσωματωθεί στη συμφωνία.
            
         
               (3)
            
            
               Η απόφαση 2007/639/EΚ της Επιτροπής, της 2ας Οκτωβρίου 2007, για την καθιέρωση κοινής μορφής υποβολής των δεδομένων και πληροφοριών βάσει του κανονισμού (ΕΚ) αριθ. 850/2004 του Ευρωπαϊκού Κοινοβουλίου και του Συμβουλίου για τους έμμονους οργανικούς ρύπους (3) πρέπει να ενσωματωθεί στη συμφωνία,
            
         ΑΠΟΦΑΣΙΖΕΙ:
   Άρθρο 1
   Στο παράρτημα ΙΙ της συμφωνίας, κεφάλαιο XV, μετά το σημείο 12κε (απόφαση 2007/395/ΕΚ της Επιτροπής) παρεμβάλλονται τα ακόλουθα σημεία:
   
      
                  «12κστ.
               
               
                  
                     32007 D 0597: Απόφαση 2007/597/EΚ της Επιτροπής, της 27ης Αυγούστου 2007, σχετικά με τη μη καταχώριση της οξικής γουαζατίνης στο παράρτημα I, ΙΑ ή IB της οδηγίας 98/8/ΕΚ του Ευρωπαϊκού Κοινοβουλίου και του Συμβουλίου για τη διάθεση βιοκτόνων στην αγορά (ΕΕ L 230 της 1.9.2007, σ. 18).
               
            
                  12κστα.
               
               
                  
                     32007 D 0639: Απόφαση 2007/639/EΚ της Επιτροπής, της 2ας Οκτωβρίου 2007, για την καθιέρωση κοινής μορφής υποβολής των δεδομένων και πληροφοριών βάσει του κανονισμού (ΕΚ) αριθ. 850/2004 του Ευρωπαϊκού Κοινοβουλίου και του Συμβουλίου για τους έμμονους οργανικούς ρύπους (ΕΕ L 258 της 4.10.2007, σ. 39).»
               
            
   Άρθρο 2
   Tα κείμενα των αποφάσεων 2007/597/EΚ και 2007/639/EΚ στην ισλανδική και νορβηγική γλώσσα, που δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
   Άρθρο 3
   Η παρούσα απόφαση αρχίζει να ισχύει στις 2 Φεβρουαρίου 2008, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας (4).
   Άρθρο 4
   Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
   
      Βρυξέλλες, 1η Φεβρουαρίου 2008.
      
         
            Για τη Μεικτή Επιτροπή του ΕΟΧ
         
         
            Ο Πρόεδρος
         
         Alan SEATTER
         
      
   
   
      (1)  ΕΕ L 124 της 8.5.2008, σ. 18.
   
      (2)  ΕΕ L 230 της 1.9.2007, σ. 18.
   
      (3)  ΕΕ L 258 της 4.10.2007, σ. 39.
   
      (4)  Δεν έχουν αναφερθεί συνταγματικές απαιτήσεις.